b'\n_START_ARTICLE_\nKapteeni Pakkanen\n_START_SECTION_\nSarjakuvissa\n_START_PARAGRAPH_\nPikkurikollinen Len Snart yritti l\xc3\xb6yt\xc3\xa4\xc3\xa4 keinon jolla tasottaisi mahdollisuutensa Salamaa vastaan, jotta voisi aloittaa rikollisuran Central Cityss\xc3\xa4. H\xc3\xa4n varasti julkaisemattoman tieteellisen artikkelin Salaman nopeudesta, jonka luettuaan Snart keksi teorian jonka mukaan syklotronin pit\xc3\xa4isi haitata Salaman nopeutta. Snart suunnitteli aseen ja altisti sen s\xc3\xa4teilylle syklotroni-laboratoriossa. Muokatulla aseella kykeni hetkess\xc3\xa4 j\xc3\xa4\xc3\xa4dytt\xc3\xa4m\xc3\xa4\xc3\xa4n mit\xc3\xa4 tahansa._NEWLINE_Toimiessaan rikollisena nimelt\xc3\xa4 Kapteeni Pakkanen h\xc3\xa4n joutui usein tekemisiin Salaman kanssa ja oppi samalla luomaan j\xc3\xa4\xc3\xa4l\xc3\xa4ikki\xc3\xa4, j\xc3\xa4\xc3\xa4dytt\xc3\xa4m\xc3\xa4\xc3\xa4n ihmisi\xc3\xa4 valekuolemaan, j\xc3\xa4isi\xc3\xa4 seini\xc3\xa4 ja j\xc3\xa4\xc3\xa4dytt\xc3\xa4m\xc3\xa4\xc3\xa4n ovia jotta voisi vain potkaisemalla niit\xc3\xa4 p\xc3\xa4\xc3\xa4st\xc3\xa4 sis\xc3\xa4\xc3\xa4n. My\xc3\xb6hemmin Snartin innostus katosi, kun toinen Salamoista ja h\xc3\xa4nen p\xc3\xa4\xc3\xa4vastuksensa Barry Allen kuoli. Kyll\xc3\xa4stytty\xc3\xa4\xc3\xa4n el\xc3\xa4m\xc3\xa4\xc3\xa4ns\xc3\xa4 ilman Salamaa h\xc3\xa4n perusti siskonsa Lisan kanssa \xe2\x80\x9dGolden Snowball Recoveries\xe2\x80\x9d -palvelun, jossa he toimivat palkkionmets\xc3\xa4st\xc3\xa4jin\xc3\xa4. Kaksikko ty\xc3\xb6skenteli hetken kolmannen Salaman kanssa._NEWLINE_Sittemmin Abra Kadabran teki Kapteeni Pakkaselle ja nelj\xc3\xa4lle muulle rikolliselle tarjouksen, joka toisi heille kunnioitusta. Viisikko hyv\xc3\xa4ksyi tarjouksen, mutta he eiv\xc3\xa4t tienneet sen maksavan heid\xc3\xa4n el\xc3\xa4m\xc3\xa4ns\xc3\xa4. Sill\xc3\xa4 heid\xc3\xa4n kuolemansa vapautti demoni Neron maanp\xc3\xa4\xc3\xa4lle. Nero k\xc3\xa4ytti sittemmin heid\xc3\xa4n ruumiitaan hyv\xc3\xa4ksi l\xc3\xa4hett\xc3\xa4m\xc3\xa4ll\xc3\xa4 ne sieluttomina tappajina Salaman per\xc3\xa4\xc3\xa4n. Salama onnistui kuitenkin pitk\xc3\xa4n taistelun j\xc3\xa4lkeen kumoamaan Neron aikeet ja palauttamaan roistojen sielut takaisin heid\xc3\xa4n kehoihinsa. Tapahtuman j\xc3\xa4lkeen Kapteeni Pakkanen jatkoi muiden rikollisten tavoin rikosten parissa.\n_START_SECTION_\nFlash\n_START_PARAGRAPH_\nSeuraavan kerran Kapteeni Pakkanen esiintyi Salaman omassa televisiosarjassa Flash, jossa hahmo n\xc3\xa4ytteli Michael Champion. Sarjassa Kapteeni Pakkanen oli albiino palkkamurhaaja, joka k\xc3\xa4ytti aseenaan ydinvoimalla toimivaa kylm\xc3\xa4asetta.\n_START_SECTION_\nSuperyst\xc3\xa4v\xc3\xa4t\n_START_PARAGRAPH_\nKapteeni Pakkanen esiintyi ensi kerran animaatiossa Superyst\xc3\xa4v\xc3\xa4t 1970-luvulla, jossa h\xc3\xa4n kuuluu Lex Luthorin Tuomion legioonaan.\n_START_SECTION_\nJustice League\n_START_PARAGRAPH_\nKapteeni Pakkanen teki cameo esiintymisen Justice Leaguessa, jossa se on Salaman energiapatukkamainoksessa.\n_START_SECTION_\nJustice League Unlimited\n_START_PARAGRAPH_\nMy\xc3\xb6hemmin Lex Lang \xc3\xa4\xc3\xa4nin\xc3\xa4ytteli hahmoa Justice League Unlimitedin jaksossa \xe2\x80\x9dFlash and Substance\xe2\x80\x9d. Jaksossa Kapteeni Pakkanen liittoutuu Kapteeni Bumerangin, Tricksterin ja Peilimestarin kanssa yritt\xc3\xa4ess\xc3\xa4\xc3\xa4n p\xc3\xa4\xc3\xa4st\xc3\xa4 eroon Salamasta, jolle kaupunki oli tehnyt oman museon.\n_START_SECTION_\nOikeuden Puolustajat: Uusi rintama\n_START_PARAGRAPH_\nKapteeni Pakkanen teki my\xc3\xb6s ensi esiintymisens\xc3\xa4 elokuvassa vuonna 2008 suoraan DVD:lle julkaistussa animaatioelokuvassa Oikeuden Puolustajat: Uusi rintama, jossa hahmon \xc3\xa4\xc3\xa4nen\xc3\xa4 oli James Arnold Taylor. Elokuvassa h\xc3\xa4n yritt\xc3\xa4\xc3\xa4 ry\xc3\xb6st\xc3\xa4\xc3\xa4 kasinoa Las Vegasissa. Paikalle saapuva Salama yritt\xc3\xa4\xc3\xa4 est\xc3\xa4\xc3\xa4 t\xc3\xa4t\xc3\xa4, kunnes Kapteeni Pakkanen huijaa Salamaa v\xc3\xa4itt\xc3\xa4m\xc3\xa4ll\xc3\xa4 kaupingissa olevan pommeja. Sill\xc3\xa4 v\xc3\xa4lin h\xc3\xa4n yritt\xc3\xa4\xc3\xa4 karata helikopterilla, mutta Salama saa h\xc3\xa4net juuri kiinni ennen karkumatkaa.\n_START_SECTION_\nSuperman/Batman: Public Enemies\n_START_PARAGRAPH_\nKapteeni Pakkasella on pieni rooli animaatioelokuvassa Superman/Batman: Public Enemies, vuonna 2009, jossa sen \xc3\xa4\xc3\xa4nen\xc3\xa4 toimii Brian George. H\xc3\xa4n on muiden rikollisten tavoin Ter\xc3\xa4smiehen per\xc3\xa4ss\xc3\xa4, Luthorin luvattua sankarin kiinniottajalle palkkion. Kapteeni Pakkanen on yhdess\xc3\xa4 Iciclen, Pakkasherran ja Killer Frostin kanssa kuulustelemassa uhkaavasti Batmania.\n_START_SECTION_\nBatman \xe2\x80\x93 pelottomat\n_START_PARAGRAPH_\nKapteeni Pakkanen esiintyy vuonna 2010 Batman \xe2\x80\x93 pelottomat -sarjan jaksossa \xe2\x80\x9dRequiem for a Scarlet Speedster\xe2\x80\x9d, jossa hahmon \xc3\xa4\xc3\xa4nen\xc3\xa4 toimii Steve Blum. Se tuli Helleaallon apuun, joka oli joutua Batmanin nujerretuksi. Paikalle saapui my\xc3\xb6s S\xc3\xa4\xc3\xa4velho, jonka my\xc3\xb6t\xc3\xa4 kolmikko onnistuu kukistamaan Batmanin sulattamalla pronssia t\xc3\xa4m\xc3\xa4n p\xc3\xa4\xc3\xa4lle. Paikalle saapuvat Jay Garrick ja Poika Salama kukistivat rikolliset. Kapteeni Pakkanen haluaa jakossa takaisin h\xc3\xa4nen mielest\xc3\xa4 oikean Salaman ja haukkuu itsekseen Garricki\xc3\xa4 vanhukseksi ja Poika Salamaa vauvaksi.\n_START_SECTION_\nVastaanotto ja arvostelu\n_START_PARAGRAPH_\nVuonna 2009 Kapteeni Pakkanen oli listattu sijalle 27 IGN-sivuston laatimassa kautta aikain sata suurinta sarjakuvarikollista.'